open-index/open-wikipedia-markdown huggingface dataset:
Никола Алтипармаков

**Никола Вељанов Алтипармаков** — македонски револуционер, член на Македонската револуционерна организација.

## Животопис
Никола Алтипармаков е роден во 1873 година во битолското село Доленци. Родители му се Вељан и Трена Алтипармакови, а негови браќа се Ристе и Илија, кои исто така биле револуционери на ВМОРО. Во редовите на ВМОК се вклучил во 1890 година, кога во Варна дал заклетва пред луѓе од организацијата, меѓу кои Трајко Китанчев. Истата година, Никола Алтипармаков бил испратен од Организацијата во Романија, за да собира парична помош за Македонците, но од романските власти бил задржан три месеци во затвор, а потоа бил вратен во Бугарија.

Во 1902 година учествувал во Горноџумајското востание, кога со оружје заминал во Горна Џумаја заедно со војската на генерал Иван Цончев. На 20 март 1903 година, Никола Алтипармаков се вратил во Битола.

За време на Илинденското востание, Никола Алтипармаков бил активен како позадинец, заедно со Арнаутов и Чачков. Во 1904 година бил уапсен од турската власт и осуден на смрт, но по една година бил амнестиран. Во 1915 година бил уапсен од српските власти и одлежал 2 години затвор. Повторно, бил уапсен од српската власт во 1919 година на 2 години.

Починал во Битола, во 1953 година.

## Галерија

Податотека:Biografija na Nikola Altiparmakov.jpg|Лична биографија, напишана своерачно, на Никола Алтипармаков.
File:Molba od Nikola Altiparmakov.jpg|Лична молба за доделување Илинденска пензија.


## Наводи

Категорија:Македонски револуционери
Категорија:Починати во Битола
Категорија:Добитници на Илинденска пензија
Категорија:Дејци на МРО
Горно Ставрос

**Горно Ставрос** (, *Ано Ставрос*) — село во Општина Бешик во Солунски округ, Егејска Македонија, денес во областа Централна Македонија, Грција.. Пред реформата на локалната власт во 2011 година Горно Ставрос бил дел од општина Рендина.

## Географија и местоположба
Селото се наоѓа на 1,5 километри јужно од Ставрос и 80 километри источно од Солун, во североисточниот дел на Халкидик. Селото се наоѓа на надморска височина од 80 метри, на брегот од Струмски Залив на планината Сугљани.

## Историја

Во XIX век местото каде денеска се наоѓа селото било во Лагадинската каза во рамките на Отоманското Царство.

По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија и го основале селото.

Денеска, според пиписот од 2011 година, во селото живеат 796 луѓе.

## Знаменитости
* Црква „Св. Димитриј“ од XIX век

## Наводи

## Надворешни врски
* Официјално мрежно место на Општина Бешик 

Категорија:Бешик
Рендина

**Рендина** () — село во Лагадинско, Егејска Македонија, денес во општината Бешик на Солунскиот округ, Централна Македонија, Грција.. Пред реформата на локалната власт во 2011 година Рендина бил дел од општина Рендина.

## Географија и местоположба
Селото се наоѓа на 19 километри западно од Ставрос и 80 километри источно од Солун, во североисточниот дел на Халкидик. Селото се наоѓа на надморска височина од 222 метри, на источниот брег на Бешичкото Езеро, на патот кој води од Солун кон Кавала. Наречена е по блиската река Рендина која почнува од езерото и завршува во Струмскиот Залив.

## Историја

Во XIX век Рендина било село во Лагадинската каза во рамките на Отоманското Царство.

По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија.

## Демографија

Населбата била создадена од грчките доселеници. Според податоците од 1928 година, во селото живееле 71 жител, додека во 1940 година селото броело 55 жители. Селото во пописот од 1951 година броело 125 жители, на пописот од 1961 година во селото живееле 88 жители, во 1971 година имало 341 жител, во 1981 година имало 211 жители, додека во 1991 година имало 187 жители а во 2001 имало 182 жители. Денеска, населението на селото е 504 жители според пописот од 2011 година.

## Културни и природни знаменитости
;Цркви
* Рендинска базилика од средниот век
* Рендинска крстокуполна црква од XII век, во урнатини
* „Св. Марина“ од 1869 г., прогласена за споменик на културата

;Археолошки наоѓалишта
* Рендинска тврдина од средниот век

;Природни
* Рендинска Клисура, наречена „Македонското Темпи“

## Наводи

## Надворешни врски
* Официјално мрежно место на Општина Бешик 

Категорија:Бешик
Хана Арент

**Хана Арент** (германски: *Hannah Arendt*; Хановер, 14 октомври 1906 — Њујорк, 4 декември 1975) — германска политичка теоритичарка и еврејски филозоф. Таа ја напуштила Европа за време на холокаусот и станала американски државјанин. Нејзините дела се соочуваат со природата на моќта и субјектите на политиката, директната демократија, власта и тоталитаризмот. Наградата „Хана Арент“ е именувана во нејзина чест.

## Животопис
Растела во еврејско семејство кое припаѓало во средната класа. Растела во Кенигсберг и Берлин. Студирала филозофија на Универзитетот во Марбург заедно со Мартин Хајдегер и Хасо Јонас. Со Хајдегер започнала долга и страсна романтична врска поради која подоцна била критикувана поради поддршката на Хајдер за нацистичките движења за време на неговиот рекордски мандат на универзитетот во Фрајбург.

За време на првото раскинување на Хајдегер таа се сели во Хајделберг каде што ја пишува својата десертација, под менторство на Јаспер, во концепт на љубовта. Подоцна, во 1929 година се омажила за германскиот Евреин Гантер Штерн подоцна познат како Гантер Андерс. Се развеле во 1937 година. Нејзината десертација била објавена истата година но таа не добила квалификација за неопходна работа на германскиот универзитет. Некое време се занимавала со истражување на антисерти но била испратна во Париз. Таму го запознала книжевниот критичар и филозоф, Валтер Бенјамин. Во Франција работи на помагање на еврејските бегалци за што била затворена во логорот „Гурс“ но успеала да побегне после неколку недели. Подоцна се омажила за Хајнрих Блихер и со него побегнала во САД. Во Америка активно се занимавала со помагање на еврејските заедници. Пишувала во колумнот за „Ауфбау“, еврејски весник на германски јазик. Станува близок пријател со Јаспер и неговата сопруга.

Во 1950 година, Арент станува натурализиран државјанин на САД. Работи на различни универзитети во САД како што се Беркли и Престон. Била првата жена професор на американскиот универзитет. Умрела во 1975 година во 69-тата година од животот.

## Надворешни врски
* „Извори на тоталитаризмот“  (на македонски јазик)

Категорија:Родени во 1906 година
Категорија:Починати во 1975 година
Категорија:Германски филозофи
Категорија:Германски Евреи
Категорија:Луѓе од Хановер
Категорија:Апсолвенти на Хајделбершкиот универзитет
Категорија:Членови на Американската академија на уметностите и науките
Категорија:Егзистенцијалисти
Двориште

**Двориште** може да се однесува на следниве села:

* Двориште (Беровско) — село во Општина Берово
* Двориште (Велешко) — село во Општина Градско
Кратошија

мини|Кратошија
**Кратошија** - регионален вид на грозје кое се одгледува во Македонија, Црна Гора и Далмација.

После вранецот, кратошијата е најзастапен вид на црно винско грозје во Македонија. Имплементацијата на лозови насади со овој вид грозје е поддржана со „Нацрт стратегијата за лозарство и винарство (2010-2015).

## Историја
Кратошијата е сорта на грозје која има долга историја во Македонија. Се верува дека на територијата на Република Македонија таа се одгледува уште од античко време, кога виното се чувало во амфори и се транспортирало до благородниците. Сортата била доведена скоро до исчезнување, но преживеала а винарите успеале од неа да направат вина со врвен квалитет.

### Потекло
Последните информации во поглед на нејзиното потекло предизвикаа полемики во научниот свет. Конкретно, според овие информации генетското потекло на кратошијата е исто како она на примитиво сортите, т.е. зинфандел или црљенак каштелански .

## Потекло на поимот
Според Звонимир Будимировиќ, името кратошија настанало со словенизирање на античкото вино „акрато“ односно со словенизирање на ширата од акрато - „акрато-шира“.

## Виногорја
Виновата лоза од оваа сорта се наоѓа низ цела Македонија, а со „Правилникот за реонизација на лозарските подрачја“  истата е препорачана во Повардарскиот реон и во Кумановското виногорје.

## Лоза
Гроздовите се средно големи, со цилиндричен и конусен облик, средно густи или растресити. Зрната се средно големи, тркалезни до сплескани, со дебела кожа  и темносина боја.

## Витикултура
Кратошијата бара средно плодни и умерено влажни почви. Таа е доцна сорта, во регионот на Повардарието грозјето созрева во втората половина на септември, а во останатите малку подоцна.

## Вина
Од оваа сорта на грозје се произведуваат суви вина кои се одликуваат со интензивна темноцрвена боја, арома на презреани шумски плодови и хармоничен вкус кој долго трае.

Благодарение на својата хармонична природа кратошијата добро се комбинира со други сорти на грозје.

### Кавадарка
„Кавадарка“  е едно од најстарите и најпопуларните вина во Македонија. Произведена е од грозјето „кратошија“ од регионот на градот Кавадарци и така го добива своето име. Иако е едно од поевтините вина во Македонија има многу добар вкус и квалитет.

## Консумирање
Препорачана температура на служење на виното кратошија е 16 до 18<sup>о</sup>С. И кавадарката е најдобро да се служи на температура од 16 до 18 оC.

Кратошијата добро се слага со сите видови месо и стари сирења со снажни вкусови.

## Наводи

Категорија:Вина
Категорија:Грозје
Категорија:Македонско вино
Прва македонска кошаркарска лига 2016/17 - Супер лига

**Првата македонска кошаркарска лига 2016/17 - Супер лига** започнала на 11 март, а завршила на 29 април 2017 година. Вкупно шест екипи се натпреварувале во Супер лигата за да ги одлучат четирите места кои воделе во разигрувањето на Првата македонска кошаркарска лига 2016/17.

## Табела

## Резултати
### 1. коло

### 2. коло

### 3. коло

### 4. коло

### 5. коло

### 6. коло

### 7. коло

### 8. коло

### 9. коло

### 10. коло

## Надворешни врски
* Сезона 2016/17 на страницата на МКФ  
* Сезона 2016/17 на старата страница на МКФ  
* Првата македонска лига на eurobasket.com 

2016
Категорија:Спортот во Македонија во 2017 година
Бозел

**Бозел** или **црн боз** (латински: *Sambucus nigra*) е растение од фамилијата Бозели (*Sambucaceae*). Бозелот е евроазиска билка, распространета на светли и топли места.

## Особености
thumb|Цветови
thumb|Плод
Бозелот расте како грмушка или како ниско дрво. Кората на стеблото е сивокафена и распукана. Младите гранки се зелени, со забележителни лентицели, а кога ќе се скршат се гледа бела, мека срцевина. Листовите се поставени еден наспроти друг, непарно сложени во вид на перја, со долги зашилени и назабени ливчиња. Цутовите се крупни, во облик на штит, широки до 20 сантиметри. Цветотовите се со јак мирис, ситни, бели или бледожолти, со јасно видливи жолти антери. Плодовите се сјајни и тркалезни, со црновиолетова боја и со црвен сок. Бозелот цути во јуни.

## Лековити својства
thumb|Џем од плодови од бозел
Бозелот е лековита билка, а од него се користат цветот и зрелите плодови за подготовка на сируп, џем, вино, чај и друго. Цветот има сложен биохемиски состав, со што помага во излачувањето на потта и на мочта. Оттука, бозелот се користи за подготовка на чај, заедно со цветот од камилица или липа, кора од врба итн. Исто така, чајот од бозел се користи за лекување при настинки, грип, заболувања на горните дишни патишта и при ревматски заболувања. Чај од цветот на бозел им се дава и на децата заразени од овчи сипаници, со цел да се забрза оздравувањето. Цветот на бозелот дејствува и како диуретик и ги отстранува отровните материи кои се собираат при артритис и гихт. Најпосле, бозелот е корисен и за слабеење, зашто го забрзува метаболизмот и го исфрла вишокот вода од организмот.

Од цветовите и зрелите бобинки се прави вино, а во Унгарија се подготвува како бренди, за што се потребни 50 кг овошје за да се добие 1 литар бренди. Во југозападна Шведска од бобинките се прави ликер, а во Белгија еден вид на џин.

Поради популарноста на традиционалните пијалаци направени од бозел, произведени се комерцијални пијалаци со вкус на бозел, како Фанта Шоката, на пример.

### Отровен за цицачи
Освен цветовите и зрелите бобинки, сите делови на ова растение се отровни за цицачите, бидејќи содржат cyanogenic glycoside sambunigrin (C14H17NO6, CAS-број 99-19-4). Кората содржи кристали од калциум оксалат.

## Наводи

## Литература
* 
*Rushforth, K. (1999). Trees of Britain and Europe. HarperCollins .
*

## Надворешни врски

Категорија:Планински растенија
Категорија:Лековити растенија
Категорија:Грмушки
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Јадливи плодови
Категорија:Флора на Европа
Категорија:Флора на Македонија
ISO 639-6

**ISO 639-6** (*Кодови за претставување на имињата на јазиците — Дел 6: алфа-4 код за сеопшт опфат на јазичните варијанти*) — предложен меѓународен стандард во низата ISO 639, разработен од ISO/TC 37/SC 2 (Меѓународна организација за стандардизација, Техничка комисија 37, Поткомисија 2: *Терминографски и лексикографски методи на работа*). Содржи четирибуквени кодови што означуваат варијанти на јазичните семејства. Со ова се овозможува правење разлика помеѓу, на пр. историскиот (`glvx`) наспроти обновениот (`rvmx`) мански јазик, додека во ISO 639-3 манскиот е застапен само со `glv`.

Податоците во прилог на ISO 639-6 се истражени и составени од службата GeoLang на организацијата. ISO 639-6 е објавен во 2009 г. но повлечен во 2014 г. Базата дава врска помеѓу секое јазично семејство и неговото потекло (предци), овозможувајќи му на корисникот да ја следи класификацијата на разни јазици. На пример, еве ги кодовите за предците на англискиот јазик:

Базата ги разликува разните писма што ги користи еден ист јазик. На пример, во Османлиското Царство се користеле повеќе писма, поради што османскиот турски јазик е категоризиран на следниов начин: 

## Поврзано
* ISO 15924: *Кодови за претставување на имињата на писмата*

## Наводи

Категорија:ISO 639
Нахимовско воено-морско училиште

**Нахимовско воено-морско училиште** (руски: Нахимовское военно-морское училище, *Nakhimovskoye voyenno-morskoye uchilishche*) — интернат во Советскиот Сојуз и во модерна Русија. Именувани се по адмиралот на Руската Империја, Павел Степанович Нахимов.

Првото Нахимовско воено-морско училиште било воведено во Тбилиси во 1943 г. за време на Големата Патриотска Војна. Тоа било воведено за синовите на воениот персонал кој умрел во акција. Нахимовското воено-морско училиште во Тбилиси било затворено во 1955 г. Во 1944 г. бил отворен интернат од таков вид во Ленинград, а следната година и во Рига и истиот бил затворен во 1935 г.

Во модерна Русија само Нахимовското воено-морско училиште во Санкт Петербург успеало да опстои. Интернатот денес нуди секундарна едукација и тренинг во воен стил и според морнаричките традиции на нацијата на тинејџерите кои се припремаат за служба како офицери во руската морнарица. Од 2017 г. училиштето има кампуси во Владивосток, Мурманск и Севастопол, сите сместени во поранешни кадетски школи. Од 2024 г. училиштето има кампус во Мариупол.

## Поврзано
*Суворовско воено училиште

Категорија:Воени училишта во Русија
Категорија:Образованието во Советскиот Сојуз
Девелики

**Девелики** () — село во Општина Аристотел во округот Халкидик, Егејска Македонија, денес во областа Централна Македонија, Грција. Пред реформата на локалната власт во 2011 година Гомати бил дел од општина Ревеник.

## Географија и местоположба

Девелики се наоѓа на 7 километри југозападно од градот Ерисово и на 28 километри северно од Ревеник, во југоисточниот дел на Халкидик.

## Историја

По крајот на Балканските војни, местото каде денес се наоѓа селото било вклучено во составот на Грција.

## Демографија

Според пописот од 2001 година во селото живеат 44 луѓе, додека според пописот од 2011 година 44 луѓе.

## Наводи

## Надворешни врски
*Општина Аристотел  

Категорија:Аристотел (општина)
Пиргадикија

**Пиргадикија** () — село во Општина Аристотел во округот Халкидик, Егејска Македонија, денес во областа Централна Македонија, Грција. Пред реформата на локалната власт во 2011 година Пиргадикија бил дел од општина Пиргадкија .

## Географија и местоположба

Пиргадикија се наоѓа на 25 километри југозападно од градот Ерисово и на 17 километри јужно од Ревеник, во југоисточниот дел на Халкидик, на надморска височина од 320 метри.

Селото било изградено на рид над морето во длабочината на Светогорскиот Залив меѓу полуостровите Ситонија и Атон, кои се гледаат од секоја точка на селото. Од север селото е опкружено со планински ридови. Пиргадикија се наоѓа на растојание од 125 километри источно од Солун.

Местото претставуво туристичко одредиште. Плажите се на неколку километри оддалеченост. Во селото има ресторани во близина на убавото пристанште. Селото се снабдува со свежа риба од рибарите. Освен тоа дел од месните жители изнајмуваат соби за туристите.

## Историја

Во времето на Византија селото било во сопственост на светогорскиот манастир Дохиар и е споменато во документ од 1057 година. Сегашната населба била основана во 1922 година од бегалци од Афтони, остров во Мраморно Море.

## Демографија

Селото според пописот од 1991 година броело 402 жители додека на пописот од 2001 година во селото живееле 331 жител. Денеска, населението на селото е 320 жители според пописот од 2011 година.

## Култура

Црквата во селото е посветена на Рождество Богородично, и како патрон селото го слави  денот 8 септември.

## Наводи

## Надворешни врски
*Општина Аристотел  

Категорија:Аристотел (општина)
Свети Јован Претеча (село)

**Свети Јован Претеча ** () — село во Општина Аристотел во округот Халкидик, Егејска Македонија, денес во областа Централна Македонија, Грција. Пред реформата на локалната власт во 2011 година Агиос Јонис Продромос бил дел од општина Ревеник.

## Географија и местоположба

Свети Јован Претеча се наоѓа на 20 километри западно од градот Еросово и на 11 километри јужно од Ревеник, во југоисточниот дел на Халкидик, на надморска височина од 156 метри.

## Демографија

Селото за првпат на пописите се споменува во 1940 година. Така во 1940 година селото броело 123 жители.

Селото според пописот од 1951 година броело 131 жител, на пописот од 1961 година во селото живееле 152 жители, во 1971 година имало 48 жители, во 1981 година имало 32 жители, додека во 1991 година имало 23 жители. Денеска, населението на селото е 38 жители според пописот од 2001 година.

## Наводи

## Надворешни врски
*Општина Аристотел  

Категорија:Аристотел (општина)
Казанџи Маала

**Казанџи Маала** ( или *Στάγειρα*, до 1924 г. *Καζαντζή Μαχαλά*, *Казанѕи махала*) — село во Општина Аристотел во Халкидичкиот округ, Егејска Македонија, денес во областа Централна Македонија, Грција. Пред реформата на локалната власт во 2011 година Стагира бил дел од општина Стагира-Акант .

## Географија и местоположба

Казанџи Маала се наоѓа на 34 километри северно од гратчето Ерисово и на 73 километри источно од Солун, во југоисточниот дел на Халкидик. Сместено е во јужните падини на планината Пијавица, на надморска височина од 481 метар.

## Историја
На десетина километри на север се наоѓа античкиот град Стагира — родно место на филозофот Аристотел.

Црквата „Рождество на пресв. Богородица“ во селото била изградена во 1814 година.

Селото во текот на XIX век се наоѓало во казата Касандар во составот на Отоманското Царство.

Според податок од 1878 г. Казанџи Маала имало 240 жители.

По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија додека муслиманското население ги напуштило своите домови.

Во 1927 година селото било преименувано во Стагира, според античкиот град.

На пописот од 1913 година биле евидентирани 370 жители, додека на пописот од 1920 година, во селото биле евидентирани 393 жители.

## Демографија

Во 1928 година селото броело 452 жители, додека во 1940 година селото броело 586 жители.

Селото според пописот од 1951 година броело 523 жители, на пописот од 1961 година во селото живееле 680 жители, во 1971 година имало 587 жители, во 1981 година имало 479 жители, додека во 1991 година имало 464 жители. Денеска, населението на селото е 372 жители според пописот од 2001 година.

## Личности
* Сава Констамонитски (? - 1821) — преподобен и новомаченик

## Наводи

## Надворешни врски
*Општина Аристотел  

Категорија:Аристотел (општина)
Павлака

**Павлака** e вид на млечен производ млечен крем кој се произведува од млеко.

## Видови павлака
Оставувајќи го млекото да мирува, мастите од млеко се извојуваат на површина. Со собирањето на мастите на површината настанува павлаката. И покрај делувањето на бактериите односно млечната кисилина млекото се кисели, па со тоа и павлаката  се собира на површината.Во зависност од должината на стоење, како и степенот на киселост, добиваме *слатка павлака* или *кисела павлака*. Павлаката содржи до  30% масти.

**Слатка павлака* се собира пред почетокот на скиселувањето. Се употребува за шлаг, сладоледи, крем за готвење и како додаток на разни сосеви. Во промет е најчесто со 24% маснотија. Во маркетите можеме да ја најдеме и како хопла или крем за готвење.
**Кисела павлака*  се собира во подоцнежната фаза на скиселување и како таква се става во промет под називот кисела павлака.Содржи од 10 - 20% масти.

Категорија:Млечни производи
Категорија:Храна
Категорија:Земјоделство
Аса

**Аса** () — село во Општина Аристотел во округот Халкидик, Егејска Македонија, денес во областа Централна Македонија, Грција.

## Географија и местоположба

Аса се наоѓа на 26 километри југозападно од градот Ерисово и на 27 километри северно од Леригово, во североисточниот дел на Халкидик.

## Историја

Селото во текот на XIX век се наоѓало во казата Касандар во составот на Отоманското Царство.

По крајот на Балканските војни, селото било вклучено во составот на Грција.

Денеска, во селото живеат 43 луѓе.

## Наводи

## Надворешни врски
* Општина Аристотел  

Категорија:Аристотел (општина)
Дворишка Река

**Дворишка Река** (позната и како **Дворска Река** или **Циронска Река**; во горниот тек нарекувана: **Преведена**/**Преведенска Река**) — река во Македонија, сместена во северниот дел на планината Огражден, јужно од градот Берово, помеѓу Огражден и Малешевските Планини. Реката претставува вододелница на реката Брегалница и Струмица.

Поминува низ селото Двориште, од каде и го добила своето име. На крајот се влева во реката Лебница.

Зафаќа сливно подрачје од 95 км2.

## Галерија


Податотека:Викиекспедиција Малешевија (126).jpg|Реката низ селото Двориште
Податотека:Викиекспедиција Малешевија (127).jpg|Во близина на самите селски гробишта
Податотека:Викиекспедиција Малешевија (130).jpg|Реката покрај патот кој го спојува Двориште со регионалниот пат Берово-Струмица


## Поврзано
* Двориште

## Наводи

## Надворешни врски

Категорија:Двориште (Беровско)
Категорија:Реки во Македонија
Категорија:Котлини во Македонија
Дениз Ајтекин

**Дениз Ајтекин** (; р.  во ) — германски фудбалски судија со турско потекло којшто живее и работи во Оберасбах, Баварија. Тој е судија на ТСВ Алтенберг од фудбалскиот сојуз на Баварија. Исто така тој е судија под знакот на ФИФА и е рангиран во групата на елитни судии на УЕФА.

## Судиска кариера

Ајтекин го судел својот прв натпревар во Бундес лигата на 27 септември 2008 година на натпреварот помеѓу Херта Берлин и ФК Енерџи Котбус во Берлин. Енерџи Котбус победи со 1–0, а Ајтакин додели 4 жолти картони, вклучувајќи го и жолтиот картон на голманот Герхард Тремел за задржување на време во 90-тата минута од натпреварот.

## Приватен живот

Ајтакин живее во Оберасбах, Баварија и е интернет претприемач.

## Наводи

## Надворешни врски
* Profile at dfb.de 
* Profile at worldfootball.net

Категорија:Родени во 1978 година
Категорија:Германски фудбалски судии
Категорија:Германци со турско потекло
Категорија:УЕФА Лига на шампиони судии
Категорија:УЕФА Лига Европа судии
Категорија:Живи луѓе
Кумица

**Кумица** () — село во Општина Аристотел во округот Халкидик, Егејска Македонија, денес во областа Централна Македонија, Грција. Пред реформата на локалната власт во 2011 година Ксиропотамо бил дел од општина Стагира-Акант .

## Географија и местоположба

Кумица се наоѓа на 12 километри југоисточно од градот Ерисово и на 136 километри источно од Солун, во југоисточниот дел на Халкидик, на северниот дел од полуостровот Света Гора. Селото е последно од полуостровот пред да се влезе на Света Гора.

Денеска, населението на селото е 40 жители според пописот од 2001 година.

## Наводи

## Надворешни врски
*Општина Аристотел  

Категорија:Аристотел (општина)
Милорад Мажиќ

**Милорад Мажиќ** (; р.  во ) — фудбалски судија од Србија.

Роден е на 23 март 1973 година во Врбас. Кариерата како фудбалски судија ја започнал во 2006 година како судија во првата српска лига, а под знакот на фудбалската организација ФИФА е од 2009 година. Како елитен судија на УЕФА е делегиран во 2012 година, бидејќи две години по ред бил судија од категорија еден. Ги судел натпреварите за квалификациите на Светското првенство во Бразил 2014 година, Лига Европа и Лигата на шампионите.

Тој ја сподели правдата во финалето на Купот на Конфедерации 2017 година меѓу Германија и Чиле, а исто така беше и арбитар во финалето на Европскиот суперкуп 2016 година помеѓу Реал Мадрид и Севиља. На 29 март 2018 година, ФИФА го назначи Мазиќ да му суди на СП 2018, заедно со помошниците на судиите Милован Ристиќ и Далибор Ђурѓевиќ, кои го следат од 2012 година.

Европскиот фудбалски сојуз (УЕФА) објави дека Мазиќ ќе му суди на финалето на Лигата на шампионите на 26.05.2018 година во Киев меѓу Реал Мадрид и Ливерпул.

Во 2019 година, тој го напушти српскиот фудбал и отиде на проба професионално за Кинеската фудбалска асоцијација (ЦФА) во 2019 година да биде избран за најдобар судија на кинеската Суперлига истата година, со што стана првиот странец што го освои ова признание.

## Наводи

Категорија:Родени во 1973 година
Категорија:УЕФА Лига на шампиони судии
Категорија:УЕФА Лига Европа судии
Категорија:Живи луѓе
Метох Пирг

**Метох Пирг** (, *Урануполи*) — село во Општина Аристотел во округот Халкидик, Егејска Македонија, денес во областа Централна Македонија, Грција. Пред реформата на локалната власт во 2011 година Метох Пирг бил дел од општина Стагира-Акант.

## Географија и местоположба

Метох Пирг се наоѓа на 15 километри југоисточно од градот Ерисово и на 132 километри источно од Солун, во југоисточниот дел на Халкидик, на третиот негов крак. Населбата е излезна точка за верниците кои патуваат до манастирите на полуостровот Атос (Света Гора). Еднаш дневно од Метох Пирг патува траект до пристаништето Дафне.

## Историја
### Античка историја

На 1 километар источно од селото, во приватна сопственост била откриена римска гробница. Сместена е на низок рид во полето, во месноста Кокинохорафо, во близина на патот кој води до манастирот Франгокастро и границата со Света Гора. Во месноста Кокинара постојат остатоци од елинистичата ера. Во овој регион биле откриени монети со натпис *ΟΥΡΑΝΙΑΣ ΠΟΛΕΩΣ и ΟΥΡΑΝΙΔΩΝ ΠΟΛΕΩΣ* и слика на Уранија Афродита, седната врз топка од едната страна и осумсончево сонце од другата. На средината на границата на Света Гора се наоѓаат урнатините на средновековниот храм „Свети Николај“ од 11 век.

### Грција

Метох Пирг како Урануполи е нова населба која била основана околу постоечката византиска кула на имотот кој припаѓа на блискиот манастир Франгокастро. По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија.

Селото првично билло наречено Просфорион. Во 1928 година Просфорион претставуваки бегалско село со 44 бегалски семејства и 153 лица.

## Византиска кула

Урануполската кула (Пирг) во минатото претставувала средновековен одбранбен објект. Кулата е најдобро зачуван објект од овој тип на Халкидик и припаѓа на манастирот Ватопед. За првпат се споменува во 1344 година, но се смета дека била изградена порано. Во мај 1379 година деспотот на Солун Јован Палеолог ја ослободил кулата од даночни обврски за време на неговиот престој таму. Зградата е сериозно оштетена од земјотресот во 1585 година. Во август 1858 во кулата, најверојатно изгорена во 1821 година, започнале реконструкции и таа го добила сегашниот изглед. Во 1981 година кулата е прогласена за заштитен споменик на културата.

## Наводи

## Надворешни врски
*Општина Аристотел  

Категорија:Аристотел (општина)
Категорија:Села во Егејска Македонија
Полициски возила во Македонија

мини|десно|300п|Возилото марка „Шкода јети“ е најпрепознатливото возило на македонската полиција
**Полициските возила во Македонија** се службени возила што се употребуваат од полициските служби во државата за потребите при спроведување на законот.

## Историја
мини|Реплика од автомобил „Застава 750“ на југословенската милиција.
Првите полициски возила на македонската држава се појавиле со одлуките на севкупната Југославија и во тоа време милицијата во Македонија дејствувала според начелата на социјалистичката федеративна република. Како и низ останатите републики во државата така и во СР Македонија се возеле полициските верзии на Застава 750, Југо и слично. По осамостојувањето на Република Македонија во 1991 година, возилата на народната милиција излегуваат од функција и новосоздадената македонска полиција ја започнува сопствената историја на полициски возила. Сепак, низ текот на годините полициските возила го задржувале стилот на уредување на ознаките од народната милиција односно возилата биле обоени во сина или бела боја, носеле син или бел текст со големи букви на кој пишувал „Полиција“ и грбот на Министерството за внатрешни работи, што е случај и во денешниот изглед на регуларните полициски возила.

## Регистарски таблички

Полицијата во Македонија спротивно од другите јавни служби, располага со сопствени регистарски таблички, меѓутоа тие се достапни само за полициските служби во рамките на Министерството за внатрешни работи (Регуларната, специјалната, граничната полиција). Предната регистарска табличка е на бела заднина што на врвот има црвена линија. На дното од таблицата на англиски јазик пишува „*Police*“ (Полиција) со бели и големи букви кои се сместени во црвена платформа а над таа платформа со сини и големи букви пишува „Полиција“. Задната регистарска табличка е на бела заднина со исто така црвена линија на врвот. Во средината на таблицата стои грб на МВР. Помеѓу грбот има три идентификувачки бројки од левата и три од десната страна кои се во сина боја.

## Список на полициски возила
### Регуларни возила
#### Автомобили

#### Џипови

#### Комбиња

#### Мотори

#### Хеликоптери

### Специјални возила
#### Оклопни транспортери

## Галерија

## Поврзано
* Вооружување на македонската полиција
* Чинови на полицијата во Македонија

## Наводи

## Надворешни врски
* Јутјуб: „Пол.вежба од СРБ до МК Константно гонење“.
* Јутјуб: „Пол.вежба од МКД до СРБ Константно гонење“.

Категорија:Министерство за внатрешни работи на Македонија
Олимпијада (село)

**Олимпијада ** () — село во Општина Аристотел во округот Халкидик, Егејска Македонија, денес во областа Централна Македонија, Грција. Пред реформата на локалната власт во 2011 година Олимпијада била дел од општина Стагира-Акант .

## Географија и местоположба

Олимпијада се наоѓа на 32 километри северно од градот Ерисово и на 90 километри источно од Солун, во југоисточниот дел на Халкидик, на Струмскиот Залив.

## Историја

На околу километар од селото се наоѓаат урнатините на античка Стагира. На патот кон Стратони, во месноста Зепко која има одлична плажа, има откриена ранохристијанска базилика.

Селото било основано од бегалци кои пристигнале од село Агија Кирјаки во Турција во 1923 година. Поради тоа и главната црква во селото е посветена на Света Недела. Областа е заштитена од програмата Натура 2000.

Првично областа била мочуриште и населението страдало од маларија. Главно занимање на жителите е туризмот и риболовот. Во близина на селото се наоѓа и рудник.

## Наводи

## Надворешни врски
*Општина Аристотел  

Категорија:Аристотел (општина)
Фудбалски судија

мини|десно|250п|Судија носи одлука за време на натпревар
**Фудбалски судија** е личност која има целосни овластувања да ги спроведува сите фудбалски правила во текот на натпреварот за која е изабран да суди (5. правило). Одлуката која судијата ќе ја донесе во текот на натпреварот е конечна и не може никој да ја поништи, но после завршувањето на натпреварот службените тела можат да донесат накнадни одлуки или казни за судиите.

На главниот судија му помагаат двајца помошни судии и четврти судија, но во некој лиги како што е Премир лигата или УЕФА Лигата на шампионите има и по пет судии.

Судииите кои судат сужбен меѓународен натпревар се избрани од ФИФА одборот. Вакви  процедури не се потребни во терминот за пријателски натпревари.
[мини|[Хаувард Веб на официјален натпревар во 2011 година]]

## Должности и овластувања на судиите во токот на натпреварот
Должности и овластувања на судиите во текот на натпреварот се најопширно опишани во петтото правило. Во нив јасно пишува дека како главен судија на натпреварот:
* да ги почитува сите правила и да се труди и играчите да ги почитуваат
* да го контролира натпреварот во соработка со помошниот судија, како и со четвртиот и петтиот судија
* да се грижи околу состојбата на фудбалска топка во текот на натпреварот
* да се грижи околу состојбата на фудбалската опрема на играчите
* да се грижи за времетраењето на натпреварот и судиското продолжување
* мора да го прекине натпреварот ако дојде до непочитување на правилата 
* мора да го прелине натпреварот ако дојде некој од играчите или голманот повреден
* има право да го продолжи натпреварот според неговотго мислење доколку играчот е полесно повреден

## Поврзано
* Помошен судија
* Четврти судија

## Надворешни врски

* ФИФА-ина фудбалска правила 
* Правила фудбалске игре - тестови за фудбалске судије 

Категорија:Фудбалски правила
Категорија:Фудбалски судии
Враста (Лагадинско)

**Враста** () — село во Општина Бешик во Солунски округ, Егејска Македонија, денес во областа Централна Македонија, Грција.. Пред реформата на локалната власт во 2011 година Врасна била дел од општина Агиос Георгиос.

## Географија и местоположба
Селото се наоѓа на 81 километри источно од Солун и на 9 километри северно од Ставрос, во североисточниот дел на Халкидик, во подножјето на Богданска Планина.

Аспровалта опфаќа површина од 41 квадратни километри.

## Историја

Во источниот крај на старото село е зачувана средновековната Врастенска кула од XV век. Селото се споменува во атонски документи. Кон 1300 година селото припаѓало на катепантата Стефанина, а подоцна кон катепантата Рендина.

Селото се појавува за првпат во писмените извори во почетокот на XVI век со името Враста. Макс Фасмер го извел името на селото од словенското *брѣстъ* (брест) - објаснување што е општо прифатено. Оваа етимологија покажува дека Словените биле меѓу основачите на населбата пак уште во почетната епоха селото имало мешано население. Селото било познато благодарение на четири практикони за имотите на манастирот Есфигмен на Света Гора, кои датираат од годините 1300, 1318 и 1321. Овие документи го одразуваат етно-демографскиот изглед на селото во текот на четвртина век.

Во XIX век Враста било село во Лагадинската каза во рамките на Отоманското Царство.

Според статистиката на Васил К’нчов („Македонија. Етнографија и статистика“) во 1900 година селото имало 850 жители Грци.

По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија.

Во 60-тите години на XX век години жителите на селото се преместиле на морскиот брег и ја основале Нова Враста (Неја Врасна).

## Демографија

Во 1928 година селото било бегалско село со 877 семејства, додека во 1940 година селото броело 951 жител. Селото во пописот од 1951 година броело 1043 жители, на пописот од 1961 година во селото живееле 1058 жители, во 1971 година имало 789 жители, во 1981 година имало 540 жители, додека во 1991 година имало 427 жители. Денеска, населението на селото е 278 жители според пописот од 2011 година.

## Знаменитости
* Црква „Св. Ѓорѓи“ од 1868 г., но подоцна обновена
* Врастенска кула — одбранбена кула од средниот век

## Наводи

## Надворешни врски
* Официјално мрежно место на Општина Бешик 

Категорија:Бешик
Страде Бјанке 2017

**Страде Бјанке 2017** — 11. издание на велосипедската еднодневна трка Страде Бјанке, која се одржала на 4 март како петти настан во сезоната на Светската турнеја. Првпат била вклучена во календарот на Светската турнеја.

Полјакот Михал Квјатковски () станал вториот возач, по Фабијан Канчелара, кој освоил повеќе изданија на трката, откако нападнал од група од четворица на околу 15 километри до целта и успеал да остане напред освојувајќи ја трката. Второто место му припаднало на Грег ван Авермат за  петнаесет секунди зад него, додека две секунди зад Ван Авермат завршил возачот на , Тим Веленс, кој го заокружил подиумот.

## Екипи

Како нов настан на Светската турнеја, сите UCI World Tour екипи биле поканети на трката, но не биле обврзани да учествуваат. Меѓутоа, сите осумнаесет екипи настапиле на трката, првпат на некоја нова трка во 2017 година. Три професионални континентални екипи добиле покана за учество, со што во главната група имало 21 екипа.

## Рута

Трката започнала и завршила во Сиена, светско културно наследство на УНЕСКО, втора година по ред, претходно трката започнувала во Сан Џимињано. Растојанието изнесувало 175 километри, целосно во рамките на покраината Сиена. Страде Бјанке е особено позната по своите делови на „бели патишта“ (*strade bianche*) или „валкани делови“ (*sterrati*), кои сочинуваат голем дел од трката.

Патеката минувала низ ридест терен на областа Кјанти и вклучувала 11 сектори во вкупна должина од 61,9 километри — во 2016 година девет секунди со вкупна должина од 52,8 километри — на земјени делови. Два сектори се наоѓаат во првите 30 километри, Бањаја и Ради. Првиот сектор е на само 11,4 километри од почетокот; најдолги и најнапорни сектори се во Лучињано во должина од 11,9 километри односно МОнте Санте Мари во должина од 11,5 километри.

Вториот сектор бил именуван во чест на Фабијан Канчелара, по неговата трета победа на трката во 2016 година. Последниот земјен дел се наоѓа на 13,3 километри од целта во Сиена. Трката завршува на сликовитиот плоштад Пјаца дел Кампо во Сиена, по тесното искачување на улицата Вија Санта Катерина во срцето на средновековниот град, со наклон до 16%.

## Поредок
### Завршен пласман

## Наводи

## Надворешни врски
* Официјална страница  
* 
* 

Категорија:Страде Бјанке
Категорија:Светска турнеја на UCI 2017
Категорија:Италија во 2017 година
Скот Твејтс

**Скот Кристофер Твејтс** (; р. ) — британски професионален друмски велосипедист, кој настапува за професионалната континентална екипа .

Ја претставувал Англија на друмската трка на Комонвелтските игри 2014 и го освоил бронзениот медал.

## Кариера

Твејтс е роден во Барли во Ворфдејл.

### НетАп-Ендура (2013–2016)

[мини|Твејтс на [Трка околу Британија 2014|Трката околу Британија]]

Бил именуван во почетниот состав за Вуелта а Еспања 2016.

### Тим Дименжн Дата (2017–2018)

Во септември 2016 година,  потврдиле дека Твејтс ќе им се приклучи за 2017 година. Во неговата прва сезона со екипата завршил меѓу првите десет на Страде Бјанке, а во јуни 2017 година бил именуван во почетниот состав за Тур де Франс 2017. Трката ја завршил на 107. место. Меѓутоа, сезоната во 2018 била нарушена од сериозни повреди кои ги здобил при несреќа на тренинг. Ја напуштил екипата на крајот на годината.

### Витус Про Сајклинг (2019)

Твејтс се приклучил на  за сезоната 2019. Во 2019 година имал завршници меѓу првите десет на Европските игри и на Тур де Јоркшир.

### Алпесин-Феникс

Во декември 2019 година било објавено дека Твејтс ќе се приклучи на , подоцна преименуван како , со првичен едногодишен договор за 2020 година.

## Достигнувања

;2005
: 3. Национално јуниорско друмско првенство
;2006
: 2. Национално јуниорско друмско првенство
;2007
: 2. Национално јуниорско друмско првенство
: 2. Национално јуниорско велокрос првенство
;2009
: 1. 20п Државно првенство во планински велосипедизам под 23 години
;2010
: 6. Тур Резервоар
;2011
: 1. 20п Национално друмско првенство под 23 години
: 1. Критериум Отли
: 1. Линколн ГП
: 1. Коло 5 - Стоук на Трент, Тур Серија
;2012
: 1. 20п Национално критериум првенство
: 1. Премиер Календар
: 1. 20п Краен пласман Тур Резервоар
: Тур Серија
::1. Коло 1 - Киркалди
::1. Коло 3 - Оксфорд
: 3. Краен пласман Тур Дун Хејм
::1. Етапа 2
: 5. Гран при де ла Вил де Лил
;2013
: 5. Класик Хандзаме
: 7. Ле Самин
: 8. Меѓународно првенство Филаделфија
;2014
: 2. Ронде ван Дренте
: 3. 15п Друмска трка на Комонвелтските игри
: 6. Нокере Курсе
;2015
: 3. Нокере Курсе
: 5. Национално друмско првенство
: 5. Ронде ван Дренте
: 5. Дварс дор Дренте
;2016
: 2. Ле Самин
: 5. Национално друмско првенство
: 7. Трофео Поленка-Порт де Андрат
: 8. Дварс дор Вландерен
: 10. Курне-Брисел-Курне
;2017
: 10. Страде Бјанке
;2019
: 7. Друмска трка на Европските игри
: 8. Краен пласман Тур де Јоркшир
: 10. Рутланд-Мелтон Класик

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1990 година
Категорија:Живи луѓе
Категорија:Британски велосипедисти
Махдер Асефа

**Махдер Асефа** (амхарски: ማህደር አሰፋ) — етиопска глумица.
## Филмографија
* Шеф (2012)
* Триаголник (2013)

Категорија:Живи луѓе 
Категорија:Родени во 1987 година
Категорија:Луѓе од Адис Абеба
Категорија:Етиопски глумци
Жандарм

**Жандарм** или **џандар** е припадник на жандармерија. Зборот џандар често се помешува со обичен полициски службеник.
Орање

мини|Орање на земјоделските поседи во околината на Прилеп со помош на волови (1920)

**Орање** — земјоделска техника која подразбира обработување на плодна земја со рало, со плуг или со трактор со цел да се раситни земјата и да се подготви за сеење. Во основа, орањето претставува прокопување и раситнување (разровкување) на почвата на одредена длабочина со земјоделски алатки како рало или плуг прикачени на добиток или сосвремена земјоделска механизација како трактор или мотокултиватор (во градинарството на мали површини и со мотика и копач), со што таа се  подготвува за засевање со различни култури.

Обработката на почвата претставува една од најстарите агротехнички мерки применувани од страна на човекот со цел да се задоволат барањата на културните растенија и да се постигнат високи приноси. Со обработката на почвата се врши нејзино разровкување на одредена длабочина, а потоа се врши продлабочување на ораничниот слој со што се создаваат услови за пристап на воздухот, водата, топлината, хранливите материи и др. Исто така, со обработката на почвата се делува против плевелите и прекумерното испарување на влагата, што значи дека со орањето се подготвува почвата за нормален развиток на растенијата. Значењето на обработката на почвата се состои во тоа што во неа се враќаат и поправаат добрите особини кои почвата ги изгубила во претходниот посев, а особено со збивањето, како и при различни врнежи и со газењето на разните земјоделски машини. Со обработката на почвата особено се подобруваат физичките својства и биолошките процеси на почвата, со што се овозможува и поголемо создавање на хранливи материи за исхрана на растенијата. За правилно орање потребно е да се обрне внимание на формирањето на слогот, на самото орање и на орањето на разорот.

## Орањето како тема во уметноста
* „Посебниот орач“ (*Особити орач*) - српска народна песна.
* „Орач меѓу скелети“ - песна на македонскиот писател Славко Јаневски од 1966 година.
* „Орање“ - песна на рускиот писател Борис Пастернак.

## Галерија


Орање со трактор 02.jpg|Орање со трактор во Македонија
Traditional Farming Methods and Equipments.jpg|Орање со добиток (волови) во Индија
Old plough schema.svg|Нацрт на плуг — орудие за орање



## Наводи

## Поврзано
* Сеидба
* Жетва
* Полјоделство

Категорија:Земјоделство
Јана Филиповска

**Јана Филиповска** (родена 6 јули 1993; мом. **Бурческа**) — македонска пејачка. Таа ја претставувала Македонија на Изборот за песна на Евровизија во Украина, со песната „*[[Dance Alone]]*“. За време на Евровизијата, таа била запросена од своето момче Александар, што се случило за првпат на тој натпревар. Бурческа станала популарна во јавноста преку нејзиното учество на *[[Македонски идол]]*, каде завршила на петтото место.

## Наводи

## Надворешни врски

Категорија:Родени во 1993 година
Категорија:Пејачи од Скопје
Категорија:Македонски поп-пејачи
Категорија:Живи луѓе
Категорија:Учесници на Евровизија
Придушувачки однос

Во инженерството, **придушувачкиот однос** е бездимензоинална мерка која опишува како осцилациите во еден систем се распаѓаат п нивно нарушување. Многу системи поседуваат осцилаторно однесување кога се кога се поместени од нивната позиција на статична рамнотежа. A mass обесена на пружина, на пример, може, ако е потегната па пуштена, да отскокнува горе-долу. Со секое отскокнување, системот се „обидува“ да се врати на својата рамнотежна позиција, но претерува. Понекогаш загубите (на пр. триење) го придушуваат системот и можат да предизвикаат постеоено да се распаѓаат во амплитудата накај нула или да слабеат. придушувачкиот однос е исто така мерка која опишува колку брзо осцилациите се распаѓаат од еден отскок кон друг.

Однесувањето на осцилаторните системи е често проучуван од голем број дисциплини како контролно инженерство, машинско инженерство, структурно инженерство, и електрично инженерство. Физичката количина која осцилира често варира, и може да биде нишањето на висока зграда при ветер, или брзината на електричен мотор, но нормализиран, или бездимензионализиран пристап може да биде соодветен при опишување чести аспекти на однесување.

## Случаи на осцилација
[десно|рамка|Премалку-придушен [систем прижина-маса со ζ \zeta = \frac{c}{c_c}, 
:  \zeta = \frac {\text{actual damping}} {\text{critical damping}},

каде системската равенка на движење е
:  m\frac{d^2x}{dt^2} + c\frac{dx}{dt} + kx = 0 

и соодветниот коефициент на критично придушување е
:  c_c = 2\sqrt{km} 

или
:  c_c=2m\omega_n 

Придушувачкиот однос е бездимензионален, и е однос од два коефициенти со еднакви мерни единки.

## Изведување
Користејќи ја природната честота на хармонскиот осцилатор  \omega_n = \sqrt{k/m} и дефиницијата на придушувачкиот однос, ова межеме да го запишеме како:
: \frac{d^2x}{dt^2} + 2\zeta\omega_n\frac{dx}{dt} + \omega_n^2 x = 0. 

Оваа равенка моње да се реши следниот пристап.
: x(t)=C e^{s t},\,

Каде *C* и *s* двете се комплексни константи.  Тој пристап презема решение кое е осцилаторно и се напалува експоненционално.  Користејќи го на ODE дава сосотојба на честотата на придушените осцилации ,
: s = -\omega_n (\zeta \pm i \sqrt{1-\zeta^2}). 

***Непридушено**: Е случајот кога \zeta \to 0 одговара со непридушениот прост хармонски осцилатор ,и во тој случај решението изгледа вака \exp(i\omega_nt), како очекувано.
***Премалку придушено**: Ако *s* е комплексен број, тогаш решението е распаѓачка есопненцијала комбинирана со осцилаторски дел и изгледа вака \exp(i \omega_n \sqrt{1-\zeta^2}t).  Овој случај се случува за  \zeta , и се вика *Премалку придушено*.
***Препридушено**: Ако*s* е реален број, тогаш решението е просто распаѓачка експоненционала без осцилација. Овој случај се случува за  \zeta > 1 , и се вика *Препридушено*.
***Критично придушено**:Случајот кога  \zeta = 1  е границата помеѓу премалкуд придушен и препридушен случај, и се вика *критично придушување*. Тоа излегува дека е посакуваниот исход во многу случаи каде инженерскиот дизајн на придушен осцилатор е потребен (на пр., механизам за затворање врата).